**KÖZLEMÉNY**

A Helyi Választási Bizottság Elnöke települési önkormányzati képviselő időközi választást tűzött ki,

**a 4. sz. egyéni választókerületben (7., 8. és 9. sz. szavazókör)**

**A SZAVAZÁS NAPJA, IDEJE**

**2023. JÚLIUS 9. (VASÁRNAP)**

**A szavazás 6.00 órától 19.00 óráig tart.**

**A SZAVAZÁS HELYE**

Ön a lakóhelye szerint kijelölt szavazókörben szavazhat, melyről a **2023. május 19. napjáig** postai úton kézbesítésre kerülő választási **értesítő útján** tájékozódhat.

A **4. sz. egyéni választókerülethez tartozó szavazóköri jegyzéket** a www.nagykoros.hu honlapon a „Választások 2023 menüpont/Időközi választás 2023.” alatt tekintheti meg.

**SZAVAZÁS MÓDJA**

**A magyarországi lakcímmel rendelkező választópolgár személyesen szavazhat.**

A helyi önkormányzati képviselő időközi választásán **az a személy rendelkezik szavazati joggal**, aki az **érintett választókerületben** **lakóhellyel** vagy **tartózkodási hellyel** rendelkezik és a 2019. évi általános önkormányzati választáson vagy az azt követő időközi választáson legutóbb

* ugyanezen választókerület valamelyik szavazóköri névjegyzékén szerepelt, vagy
* máshol szerepelt ugyan a névjegyzékben, de abban a választókerületben már nincs se lakóhelye sem tartózkodási helye, vagy
* sehol sem szerepelt a névjegyzéken.

Időközi helyi önkormányzati választáson **átjelentkezésre** csak az abban az esetben van lehetőség, ha a választópolgár lakóhelye és tartózkodási helye ugyanazon választókerületben van (egyéni választókerületi választás esetén ugyanazon egyéni választókerületben, egyéni listás képviselő választás vagy polgármester választás esetén ugyanezen településen).

Az a választópolgár, aki a szavazóköri névjegyzékben szerepel, de egészségi állapota, vagy fogyatékossága illetve fogva tartása miatt nem tud elmenni a szavazóhelyiségbe, hogy ott adja le szavazatát, **mozgóurnát** kérhet. A mozgóurnát a választópolgár azon szavazókörön belüli címre kérheti, amelynek a névjegyzékében szerepel.

**Szavazóköri névjegyzéket érintő kérelmek 2023. május 4. napjától nyújthatók** **be** személyesen, levél útján, elektronikus azonosítás nélkül elektronikus úton vagy elektronikus azonosítással elektronikus úton (ügyfélkapun keresztül).

**TISZTELT VÁLASZTÓPOLGÁR!**

Amennyiben a **települési önkormányzati képviselő időközi választásával** kapcsolatosan bármilyen egyéb kérdése merül fel, forduljon a helyi választási irodához az alábbi elérhetőségeken:

**dr. Ecsedi-Ország Viktória jegyző, HVI vezető**

Nagykőrösi Polgármesteri Hivatal 2750 Nagykőrös, Szabadság tér 5. em. 30. sz. helyiség

🕿 53/550-301, 53/550-310)

email: jegyzo@nagykoros.hu

A települési önkormányzati képviselő időközi választásán működő Helyi Választási Bizottság: Tagjai: Danóczi Levente elnök, dr. Mocsai Zoltán Lászlóné elnökhelyettes, Deák Gábor tag.

**HELYI VÁLASZTÁSI IRODA**